210.04 REGOLAMENTI DWAR L-IMPIEG PAR T-TIME TA’ PERSUNI B’DIŻABILITÀ L-AVVIŻ LEGALI 159 ta’ l-1995. L-AVVIŻ LEGALI 159 ta’ l-1995. 1. It-titolu ta’ dawn ir-Regolamenti hu Regolamenti dwar l-Impieg Part-time ta’ Persuni b’Diżabilità. 2. Sa fejn japplika l-artikolu 15. Kap. 210. (1) Fil-kalkolu tan-numru ta’ persuni fl-impieg ta’ xi persuna li għaliha japplika l-artikolu 15 ta’ l-Att dwar l-Impieg ta’ Persuni b’Diżabilità, għandhom iseħħu d-disposizzjonijiet li ġejjin: (a) persuna li l-impieg tagħha jkun ordinarjament jinvolvi inqas minn għaxar sigħat servizz fil-ġimgħa ma għandhiex tingħadd; (b) persuna li l-impieg tagħha jkun ordinarjament jinvolvi mhux inqas minn għaxar sigħat iżda mhux iżjed minn tletin siegħa servizz fil-ġimgħa għandha tingħadd bħala nofs unità; (ċ) persuna li l-impieg tagħha jkun ordinarjament jinvolvi iżjed minn tletin siegħa servizz fil-ġimgħa għandha tingħadd bħala unità waħda. (2) Meta persuna tkun impjegata mill-istess prinċipalin parti fi klassi waħda ta’ impieg u inparti fi klassi jew klassijiet oħra ta’ impieg, f’dak il-każ, għall-fini tas-sub regolament (1)- (a) in-numru ta’ sigħat ta’ servizz ordinarjament involuti fl-impieg tagħha minn dak il-prinċipal għandu jittieħed li jkun in-numru hekk involut fil-klassijiet kollha ta’ l-impieg li hi tkun qed taħdem fihom; u (b) jekk perċentaġġ differenti jkun f’xi żmien applikabbli għall-klassijiet diversi ta’ impieg li hi tkun qed taħdem fihom, hi għandha titqies li tkun impjegata għall-ħin kollu f’dik il-klassi ta’ impieg li għaliha japplika l-ogħla perċentaġġ.